CELEX: 62012TN0569
Language: fi
Date: 2012-12-27 00:00:00
Title: Asia T-569/12: Kanne 27.12.2012 — Marouf v. neuvosto

2.3.2013   
            
            
               FI
            
            
               Euroopan unionin virallinen lehti
            
            
               C 63/23
            
         Kanne 27.12.2012 — Marouf v. neuvosto
   (Asia T-569/12)
   2013/C 63/48
   Oikeudenkäyntikieli: englanti
   
      Asianosaiset
   
   
      Kantaja: Soulieman Marouf (Lontoo, Yhdistynyt kuningaskunta) (edustajat: solicitor V. Davies, T. Eicke, QC, barrister A. Sander ja solicitor R. Franklin)
   
      Vastaaja: Euroopan unionin neuvosto
   
      Vaatimukset
   
   Kantaja vaatii unionin yleistä tuomioistuinta
   
               —
            
            
               kumoamaan Syyriaan kohdistettavista rajoittavista toimenpiteistä ja päätöksen 2011/782/YUTP kumoamisesta annetun neuvoston päätöksen 2012/739/YUTP (sellaisena kuin se on muutettuna) (jäljempänä neuvoston päätös) kantajaa koskevilta osin
            
         
               —
            
            
               kumoamaan Syyrian tilanteen johdosta määrättävistä rajoittavista toimenpiteistä ja asetuksen (EU) N:o 442/2011 kumoamisesta 18.1.2012 annetun neuvoston asetuksen (EU) N:o 36/2012 (sellaisena kuin se on muutettuna) ja/tai Syyrian tilanteen johdosta määrättävistä rajoittavista toimenpiteistä annetun asetuksen (EU) N:o 36/2012 32 artiklan 1 kohdan täytäntöönpanosta 15.10.2012 annetun neuvoston täytäntöönpanoasetuksen (EU) N:o 944/2012 ja/tai 29.11.2012 annetun neuvoston täytäntöönpanoasetuksen (EU) N:o 1117/2012 (jäljempänä neuvoston asetukset) kantajaa koskevilta osin
            
         
               —
            
            
               kumoamaan neuvoston päätöksen, joka sisältyy 30.11.2012 päivättyyn neuvoston kirjeeseen (viite nro SGS12/013373) ja jonka mukaan ”kantaja olisi edelleen sisällytettävä luetteloon henkilöistä ja yhteisöistä, jotka mainitaan neuvoston päätöksen 2012/739/YUTP liitteissä I ja II sekä — – neuvoston asetuksen (EU) N:o 36/2012 — – liitteissä II ja II a” (jäljempänä päätös)
            
         
               —
            
            
               velvoittamaan Euroopan unionin maksamaan kantajalle korvausta ja
            
         
               —
            
            
               velvoittamaan neuvoston korvaamaan oikeudenkäyntikulut.
            
         
      Oikeudelliset perusteet ja pääasialliset perustelut
   
   Kanteensa tueksi kantaja vetoaa kolmeen kanneperusteeseen.
   Ensiksi kantaja väittää, että häneen kohdistuville rajoittaville toimenpiteille ei ole oikeudellista perustaa ja/tai että on tehty ilmeinen arviointivirhe sillä perusteella, että hänen ja niiden henkilöiden, joihin unionin toteuttamat rajoittavat toimenpiteet pyritään kohdistamaan, eli niiden, jotka ovat vastuussa Syyrian siviiliväestöön kohdistetuista väkivaltaisista tukahduttamistoimista, välillä ei ole mitään järkevää yhteyttä.
   Toiseksi kantaja väittää, että neuvoston päätöksen 2012/739/YUTP 24 artiklalle, jolla pyritään estämään hänen pääsynsä jäsenvaltioihin tai kauttakulku jäsenvaltioiden kautta, ei ole oikeudellista perustaa niiden oikeuksien, jotka kantajalla on Euroopan unionin kansalaisena SEUT 20 artiklan 2 kohdan a alakohdan ja SEUT 21 artiklan sekä direktiivin 2004/38/EY nojalla, vuoksi.
   Kolmanneksi neuvoston päätöksellä ja neuvoston asetuksilla loukataan kantajan perusoikeuksia, sellaisina kuin niitä suojataan Euroopan unionin perusoikeuskirjassa ja Euroopan ihmisoikeussopimuksessa, mukaan lukien kantajan ihmisarvoa, oikeutta hyvään hallintoon, oikeutta tehokkaisiin oikeussuojakeinoihin ja puolueettomaan tuomioistuimeen, oikeutta tulla pidetyksi syyttömänä ja puolustautumisoikeuksia, hänen yksityis- ja perhe-elämänsä, kotinsa ja viestiensä kunnioittamista koskevaa oikeutta, elinkeinovapautta ja hänen omistusoikeuttaan.